# Oncostoma

Oncostoma és un gènere d'ocells de la família dels tirànids (Tyrannidae). Agrupa dues espècies natives de l'Amèrica tropical (Neotròpic), on es distribueixen des del sud de Mèxic, per Amèrica Central fins al nord de Colòmbia a Amèrica del Sud. Als seus membres se'ls coneix pel nom popular de tirà becut.

## Característiques

Les dues espècies d'aquest gènere són de mida petita mesurant al voltant de 9 cm de longitud, de color verd oliva en general, i que es caracteritzen per l'exclusiu bec força gruixut i corbat cap a baix. Cap Hemitriccus, amb els quals s'assemblen de manera general, té un bec tan diferenciat.

## Etimologia

El nom genèric Oncostoma es compon de les paraules del grec antic «onkos» que significa “pes”, i «stoma, stomatos» que significa “boca”; en referència al bec robust de les espècies del gènere.

## Taxonomia

Els amplis estudis genètic-moleculars realitzats per Tello et al. (2009) van descobrir una quantitat de relacions noves dins de la família Tyrannidae que encara no estan reflectides en la majoria de les classificacions. Seguint aquests estudis, Ohlson et al. (2013) van proposar dividir Tyrannidae en cinc famílies. Segons l'ordenament proposat, Oncostoma pertany a la família Rhynchocyclidae (Berlepsch, 1907), en una nova subfamília Todirostrinae (Tello, Moyle, Marchese & Cracraft, 2009) al costat de Taeniotriccus, Cnipodectes, Todirostrum, Poecilotriccus, Myiornis, Hemitriccus, Atalotriccus i Lophotriccus. El Comitè de Classificació de Sud-amèrica (SACC) espera propostes per a analitzar els canvis.
Segons la Classificació del Congrés Ornitològic Internacional (versió 14.2, 2024) aquest gènere està format per dues espècies:
* Oncostoma cinereigulare - tirà becut septentrional.
* Oncostoma olivaceum - tirà becut meridional.

## Referències

* ↑ «2024 Citation & Downloadable Checklists». Clements Checklist. [Consulta: 1r gener 2025].
* ↑ «Oncostoma». Cercaterm. TERMCAT, Centre de Terminologia. [Consulta: 1r gener 2025].(català)
* ↑ Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 429, làmina 47(4). ISBN 978-0-292-71748-0.
* ↑ Jobling, James A. The Helm Dictionary of Scientific Bird Names: From Aalge to Zusii. London: Christopher Helm, 2010, p. 282. ISBN 978-1-4081-2501-4 [Consulta: 1r gener 2025].
* ↑ Tello, Jose G.; Moyle, Robert G.; Marchese, Daniel J.; Cracraft, Joel «Phylogeny and phylogenetic classification of the tyrant flycatchers, cotingas, manakins, and their allies (Aves: Tyrannides)» (en anglès). Cladistics, 25, 5, 10-2009, pàg. 429–467. DOI: 10.1111/j.1096-0031.2009.00254.x. ISSN: 0748-3007.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* ↑ «A classification of the bird species of South America. Part 8» (en anglès) p. Tyrannidae: Nota 1. South American Classification Committee. [Consulta: 1r gener 2025].
* ↑ Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 1r gener 2025].